นักรบไอดอล มิราเคิลทูนส์!

นักรบไอดอล มิราเคิลทูนส์! (Aidoru × Senshi Mirakuru Chyunzu!) เป็นละครโทรทัศน์โทคุซัทสึชุด เกิลส์ x ฮีโรอิน! ซีรีส์ ลำดับที่ 1 ออกอากาศทุกวันอาทิตย์เวลา 10:30 น. ทางสถานีทีวีโตเกียว ออกอากาศครั้งแรกเมื่อวันที่ 2 เมษายน ค.ศ. 2017 - 25 มีนาคม ค.ศ. 2018 มีจำนวนตอนทั้งหมด 51 ตอน

** ประวัติ**
นักรบไอดอล มิราเคิลทูนส์! เป็นผลงานที่ร่วมงานกันระหว่าง ทาคาระโทมี่ ร่วมกับ นิตยาสารหนังสือการ์ตูนรายเดือนแนวผู้หญิงชาโอะและนิตยาสารสำหรับผู้หญิงพุจจิกุมิ ในเครือโชงาคุกัง ได้ร่วมวางแผนสร้างเป็นละครทีวี โดยทาง LDH ก็ได้ร่วมมือในการหานักแสดงที่จะมาออดิชันในเรื่องนี้ 
ในเดือนสิงหาคมปี ค.ศ. 2016 ได้ประกาศตัวละครหลักทั้ง 3 คนรวมถึงชื่อเรื่องและเผยชื่ออย่างเป็นทางการเมื่อวันที่ 17 มกราคมค.ศ. 2017。
ชาโอะ และ พุจจิกุมิ ได้ทำรูปแบบมังงะขึ้นมา
อย่างไรก็ตามในปี ค.ศ. 2018 ได้มีการทำเวอร์ชันอิตาลี่ขึ้นมา และมีภาคต่ออย่าง นักรบจอมเวทย์ มาจิมาโจเพียวส์!

**เรื่องย่อ**

**ตัวละคร**

**มิราเคิลทูนส์!**

**มิราเคิลมิราเคิล**
มีชื่อจริงว่า miracle2 เป็น สมาชิกหลักของมิราเคิลทูนส์!
อิจิโนเสะ คานอน (一ノ瀬 カノン)
ตัวเอกของเรื่อง เป็นสมาชิกของ miracle2 มีนิสัยร่าเริงแจ่มใส เรียนอยู่ชั้นประถมศึกษาปีที่ 6
คันซากิ ไม (神咲 マイ)
หัวหน้าวง miracle2 เคยเป็นท็อปไอดอลมาก่อนที่จะได้พบกับพวกคานอน เธอเป็นดั่งพี่สาวที่อายุมากที่สุดในบรรดาสมาชิกของ มิราเคิลทูนส์! เรียนอยู่ชั้นมัธยมต้นชั้นปีที่ 2
ทาจิบานะ ฟูกะ (橘 フウカ)
สมาชิกของ miracle2 มีพรสวรรค์ในการเป็นแดนเซอร์อัจฉริยะ เรียนอยู่ชั้นมัธยมต้นชั้นปีที่ 1 ในช่วงแรกฟูกะเข้ามาเป็นไอดอลเพื่อทำหน้าที่เป็นไอดอลอย่างเต็มที่ แต่ไม่ชอบการต่อสู้ แต่ด้วยการปรากฏตัวของเนกาทีฟจีเวลเลอร์ ที่เป็นอาจารย์ของตัวเองจึงทำให้เข้าร่วมในการต่อสู้ เป็นคนที่ไม่ยอมแพ้ใครง่ายๆ

**คาริคาริ**
ไอดอลคู่แข่งของมิราเคิลมิราเคิล ชื่อของวงมาจากชื่อท้ายที่ลงคำว่าคาริทั้งสองคน เป็นกลุ่มไอดอลที่มีชื่อเสียงจากอเมริกา ในตอนที่ 14 ได้เข้าร่วมเป็นสมาชิกของมิราเคิลทูนส์!
ชิราโทริ อาคาริ (白鳥 アカリ)
ไอดอลผู้มีความสามารถหลากหลาย ทั้งการร้องเพลงและการเต้น
ชิราโทริ ฮิคาริ (白鳥 ヒカリ)
สมาชิกของคาริคาริเป็นน้องสาวของอาคาริ ทำหน้าที่แบ่งตามรูปแบบต่างๆ ทั้งงานเพลงและการเรียน

** ผู้เกี่ยวข้องกับ miracle2**
ยูสุฮาระ มายุมิ (柚原 真弓)
ผู้จัดการของ miracle2 เป็นอดีตไอดอล มีนิสัยที่สุขุม อ่อนโยน และคอยดูแลสมาชิกทั้ง 5 รวมถึงได้รู้เรื่องเกี่ยวกับนักรบไอดอลในอาณาจักรแห่งเสียงเพลง
โคจิโร่ (コジロー)
ช่างแต่งหน้าประจำของ miracle2
สึสึฮาระ ยูคิเอะ (鈴原 雪江)
ผู้ดูแลสมาชิกของ miracle2 ทำหน้าที่เป็นแม่บ้านให้กับสมาชิกในกลุ่ม ในตอนสุดท้ายได้เผยตัวจริงว่าเป็นผู้ช่วยของเทพธิดา
ซาวาโนโบริ คาสึยะ (澤登 和也)
โปรดิวเซอร์ของ miracle2

**อาณาจักรแห่งเสียงเพลง**
เทพธิดาแห่งเสียงเพลง (音楽の女神)
ราชินีแห่งอาณาจักรแห่งเสียงเพลง ผู้ที่เลือกกลุ่มเด็กเข้ามาเป็นนักรบไอดอล ตัวจริงคือ คันซากิ อายุมิ แม่ของไมที่หายสาบสูญไปตั้งแต่เด็ก

**ลิธึม**
ป๊อปพุน (ポップン)
ลิธึมประจำตัวของคานอน ชื่นชอบเพลงแนวป๊อป สีประจำตัวคือสีชมพู
ร็อกกี้ (ロッキー)
ลิธึมประจำตัวของไม ชื่นชอบเพลงร็อก สีประจำตัวคือสีม่วง
คุราโนะสุเกะ (くらのすけ)
ลิธึมประจำตัวของฟูกะ ชื่นชอบเพลงคลาสสิก สีประจำตัวคือสีฟ้า
อารุมุ (アルム)
ลิธึมประจำตัวของอาคาริ เป็นองค์รักษ์ของเทพธิดาเสียงเพลง สีประจำตัวคือสีทอง
โซพุระ (ソプラ)
ลิธึมประจำตัวของฮิคาริ เป็นองค์รักษ์ของเทพธิดาเสียงเพลง สีประจำตัวคือสีเงิน

**โลกแห่งความมืด**
ราชาปีศาจ (魔王)
แสดงโดย - เจมส์ จิรายุ
ผู้นำสูงสุดของโลกแห่งความมืด เป็นศัตรูของอาณาจักรแห่งเสียงเพลง เป็นผู้ทำลายคริสตัลจีเวลบ็อกซ์ในช่วงที่ไปรุกรานอาณาจักรแห่งเสียงเพลง ทำหน้าที่มอบรับคำสั่งให้แก๊งโดคุโดคุวางแผนใช้พลังเนกาทีฟจีเวลในการยึดครองโลก โดยปกติราชาปีศาจจะอยู่ในโลกมิติแห่งความมืดตลอดเวลาและจะติดต่อผ่านกระจกของแก๊งโดคโดคุ ในตอนที่ 49 ราชาปีศาจได้ปรากฏตัวในโลกมนุษย์ด้วยเครื่องสร้างภาพลวงตาให้เป็นจริงของแก๊งดีลักซ์โดคุโดคุ แต่สุดท้ายราชาปีศาจก็พ่ายแพ้ด้วยบทเพลงแห่งคำอวยพรจนหายไป ในตอนสุดท้าย ได้กลายเป็นหัวหน้าวงไอดอล แก๊งวาคุวาคุ
อุโน / ซาโน (ウノー/サノー)
ลูกน้องของราชาปีศาจที่กำเนิดมาจากพลังความโกรธของราชาปีศาจจนทำให้กระจกที่ติดต่อกับอาณาจักรแห่งเสียงเพลงถูกทำลาย และสร้างซูเปอร์เนกาทีฟจีเวลกระจายที่โลกมนุษย์ มีลักษณะเด่นคือทั้งสองมีรูปร่างเหมือนกัน แต่ลักษณะต่างกันคือจะมีผ้าโพกหัวเขียนชื่อไว้อยู่บนผ้าคาดหัวและรอบดวงตาสีแดงน้ำเงินสลับกัน มีพลังแข่งแกร่งจนมิราเคิลทูนส์รับมือได้ยากกว่าเดิม ตัวตนที่แท้จริงทั้งสองคือเต่า (อุโน) และ กระต่าย (ซาโน)

**แก๊งโดคุโดคุ**
แก๊งโดคุโดคุ (毒毒団) เป็นกลุ่มลูกน้องที่ราชาปีศาจที่มายังโลกเพื่อใช้พลังเนกาทีฟจีเวลให้กับมนุษย์เพื่อที่จะทำให้มนุษย์กลายเป็นเนกาทีฟจีเวลเลอร์ และสร้างพลังด้านลบ ในตอนที่ 22 ได้ใช้วางแผนปลอมตัวเพื่อสร้างสถานการณ์วุ่นวายรอบๆ ข้างให้กับมิราเคิลทูนส์ มากขึ้น แต่ในตอนที่ 28 แก๊งโดคุโดคุถูกราชาปีศาจไล่ออกจากกลุ่มเนื่องจากซาโนและอุโนเข้ามารับทำหน้าที่แทน อย่างไรก็ตามในตอนที่ 35 ราชาปีศาจได้ให้แก๊งโดคุโดคุกลับเข้ามาทำงานร่วมกันอีกครั้งโดยใช้ชื่อใหม่ว่า แก๊งดีลักซ์โดคุโดคุ (デラックス毒毒団) ในตอนสุดท้ายทั้ง 3 ได้กลับใจแล้วเปลี่ยนชื่อกลุ่มของตัวเองเป็นกลุ่มไอดอลใหม่ที่ชื่อว่า แก๊งวาคุวาคุ (ワクワク団) 
 มิโซโอจิ เคนจิ (溝落 健二)
หัวหน้ากลุ่มแก๊งโดคุโดคุ รูปร่างหนวดยาวสวมแว่นกันลมและหมวกโจรสลัด
 เนจิงาเอะ โจชิ (根地替 女史)
สมาชิกหญิงของแก๊งโดคุโดคุ มีลักษณะเด่นคือทรงผมแปลกประหลาด
 โคมูระงาเอริ ฮาคาเสะ (小村返 博士)
สมาชิกของแก๊งโดคุโดคุ เป็นนักวิทยาศาสตร์ผู้สร้างอาวุธให้กับเนกาทีฟจีเวลเลอร์

**ครอบครัวที่เกี่ยวข้อง**

**ครอบครัวอิจิโนเสะ**
อิจิโนเสะ มิกิ (一ノ瀬 ミキ)
แม่ของคานอน เป็นเชฟของร้านขนมหวาน
อิจิโนเสะ เอคิจิ (一ノ瀬 永吉)
พ่อของคานอน เป็นอดีตมือกีตาร์
อิจิโนเสะ โซระ (一ノ瀬 ソラ)
น้องชายของคานอน

**ครอบครัวคันซากิ**
คันซากิ เซย์ทาโร่ (神咲征太郎)
พ่อของไม เป็นวาทยกรชื่อดังของโลก ปัจจุบันทำงานอยู่ต่างประเทศ
คันซากิ อายูมิ (安祐美)
แม่ของไม เป็นนักเล่นเปียโนชื่อดังของโลก

**ครอบครัวทาจิบานะ**
ทาจิบานะ ซาดาโอะ (橘 サダオ)
ตาของฟูกะ
ทาจิบานะ ฟุมิโกะ (橘 フミコ)
ยายของฟูกะ

**โรงเรียนเอกชนแองจี้**
ซากุราอิ โทโมคิ (桜井 智樹)
คุณครูประจำชั้นของห้องที่คานอนเรียน
คุริฮาระ เรียว (栗原 リョウ)
เพื่อนร่วมชั้นของคานอน มีชื่อเสียงจากการเป็นนักแสดงเด็กชื่อดัง
เซริซาวะ ยูตะ (芹沢 ユンタ)
เพื่อนร่วมชั้นของคานอน
รูดอร์ฟ เรน (ルドルフ・レイン)
เพื่อนร่วมชั้นของคานอน เป็นแฟนคลับของอาคาริ
ทามะงาวะ เอรินะ (玉川 エリナ)
เพื่อนร่วมชั้นของคานอน

**พลังการต่อสู้ของมิราเคิลทูนส์!**
กลุ่มไอดอลยูนิต มิราเคิลมิราเคิล ทั้ง 5 อย่างคานอน, ไม, ฟูกะ, อาคาริ, ฮิคาริ แปลงร่างเป็น นักรบไอดอล มิราเคิลทูนส์ ด้วยพลังของภูติน้อยลิธึมจากอาณาจักรแห่งเสียงเพลง ในการแปลงร่างจะทำการติดตั้งซาวนด์จีเวลรูปแบบไอดอลจีเวล ลงใน มิราเคิลพอต (คานอน, ไม, ฟูกะ), มิราเคิลเบรส (อาคาริ, ฮิคาริ) เมื่อแปลงร่างครบแล้วจะพูดว่า พวกเราคือ นักรบไอดอล มิราเคิลทูนส์! จะทูนนิ่งหัวใจเลวๆ นะ
ในรูปแบบการต่อสู้จะเน้นการวางแผนและป้องกันจากการโจมตีของเนกาทีฟจีเวลเลอร์ ในบางสถานการณ์จะใช้ซาวนด์จีเวลในการเปลี่ยนฟอร์มรูปแบบเพื่อรับมือคู่ต่อสู้ในแต่ละแบบตามสถานการณ์

**มิราเคิลมิราเคิล**
อุปกรณ์
;มิราเคิลพอต
:อุปกรณ์แปลงร่างรูปทรงสมาร์ทโฟน
;มิราเคิลแทค
:อาวุธประจำตัวรูปทรงคฑา เป็นอาวุธหลักของมิราเคิลทูนส์ (คานอน, ไม, ฟูกะ)

**คาริคาริ**
อุปกรณ์
;มิราเคิลเบรส
:อุปกรณ์แปลงร่างรูปทรงกำไลข้อมือ
;มิราเคิลแทมบูริน
:อาวุธประจำตัวรูปทรงแทมบูริน เมื่อเอามือตีฉาบจะทำการสร้างบาเรียป้องกันพลังโจมตีของเนกาทีฟจีเวลเลอร์

**ไอเท็มที่เกี่ยวข้อง**
ซาวด์จีเวลเคส
ที่เก็บคริสตัลจีเวล
คริสตัลเมโลดี้บ็อกซ์
กล่องที่ไว้ใช้ในการแปลงร่างไฟนอลโหมด โดยติดตั้งคริสตัลจีเวลทั้ง 5 เพื่อที่จะใช้พลังในร่างไฟนอลโหมดได้
ซาวด์จีเวลเพนดัน
จี้ห้อยของของมิราเคิลทูนส์ สามารถเก็บซาวด์จีเวลไว้สำหรับการแปลงร่าง

**ข้อมูลอื่นๆ**
ซาวด์จีเวล (サウンドジュエル)
อัญมณีของอาณาจักรแห่งเสียงเพลง รูปทรงตัวโน้ตดนตรี โดยปกติจะอยู่ในบรรจุคริสตัลเมโลดีบ๊อกซ์ซึ่งมีความสามารถพิเศษคือสามารถสร้างเพลงจากคำอธิษฐานเพื่อให้โลกสงบสุข มีจำนวนทั้งหมด 48 ชิ้นด้วยกัน
;รายชื่อซาวด์จีเวลที่ปรากฏ
เนกาทีฟจีเวล (ネガティブジュエル)
อัญมณีที่ราชาปีศาจชิงไป แล้วใช้พลังเนกาทีฟครอบงำ เมื่อใดที่มนุษย์สัมผัสกับเนกาทีฟจีเวลจะเกิดพลังที่ชั่วร้ายขึ้นมาแล้วแพร่เชื่อพลังเนกาทีฟไว้ โดยผู้ที่ถูกสัมผัสกับเนกาทีฟจีเวลจะเรียกว่า เนกาทีฟจีเวลเลอร์
อาณาจักรแห่งเสียงเพลง (音楽の国)
มิราเคิลทูนส์อัพ! (ミラクルチューンアップ！)

**เพลงประกอบ**
เพลงโอเพนนิง- "Catch Me!"
ใช้ตั้งแต่ตอนที่ 1 - 26
ในตอนที่ 15 ได้เปลี่ยนเวอร์ชันเป็นเวอร์ชัน พาวเวอร์อัพเวอร์ชัน โดยเพิ่มสมาชิกจากคาริคาริเข้ามาร่วมร้อง
ร้องโดย miracle2 from มิราเคิลทูนส์!- "Tenmade Todoke☆" (เท็นมาเดะ โทโดเคะ☆)
ใช้ตั้งแต่ตอนที่ 27 - 51
ร้องโดย miracle2 from มิราเคิลทูนส์!
เพลงเอนดิง- "Heart no Jewel" (ฮาร์ต โนะ จีเวล)
ใช้ตั้งแต่ตอนที่ 1 - 14
ร้องโดย miracle2 from มิราเคิลทูนส์!- "JUMP"
ใช้ตั้งแต่ตอนที่ 15 - 26
ร้องโดย miracle2 from มิราเคิลทูนส์!- "Happy"
ใช้ตั้งแต่ตอนที่ 27 - 40
ร้องโดย miracle2 from มิราเคิลทูนส์!- "Maware☆Maware" (มาวะเระ☆มาวะเระ)
ใช้ตั้งแต่ตอนที่ 41 - 51
เพลงประกอบในฉาก- "Pararell World" (パラレルWorld)
ร้องโดย คาริคาริ

**รายชื่อตอน**

**การออกอากาศ**
นักรบไอดอล มิราเคิลทูนส์! ออกอากาศทุกวันอาทิตย์ เวลา 10:30 น. - 11:00 น. ทางสถานีโทรทัศน์ทีวีโตเกียว ออกอากาศครั้งแรกเมื่อวันที่ 2 เมษายน ค.ศ. 2017 และสิ้นสุดออกอากาศเมื่อวันที่ 25 มีนาคม ค.ศ. 2018 มีจำนวนตอนทั้งหมด 51 ตอน
ในประเทศไทยได้ออกอากาศทางช่องทีวีดิจิตอล ช่อง 3 เอสดี ช่อง 28 ในช่วง WAKUWAKU JAPAN HOUR ทุกวันอาทิตย์เวลา 10:00 น. - 10:30 น. ออกอากาศเมื่อวันที่ 14 พฤษภาคม ปีเดียวกัน ออกอากาศในเสียงพากย์ภาษาไทย ยกเว้นฉากของเจมส์ จิรายุที่ไม่พากย์เสียงไทยแต่มีคำบรรยายไทยแทน แต่ออกอากาศไม่จบเนื่องจากช่วงของรายการได้ยุติการออกอากาศลง โดยวันสุดท้ายที่ออกอากาศคือวันที่ 25 มีนาคม พ.ศ. 2561 และฉายได้เพียง 35 ตอน

**อ้างอิง**

**แหล่งข้อมูลอื่น**
  アイドル×戦士 ミラクルちゅーんず! - เว็บไซต์ทางทีวีโตเกียว-  アイドル×戦士 ミラクルちゅーんず! - ทาคาระโทมี่- miracletunes- miracle² (มิราเคิลมิราเคิล)- miracletunes2017- miracletunes_official- miracle² (มิราเคิลมิราเคิล)- アイドル×戦士 ミラクルちゅーんず!
หมวดหมู่:โทกูซัตสึ
หมวดหมู่:ละครโทรทัศน์ญี่ปุ่น
หมวดหมู่:ไอดอลญี่ปุ่นในอนิเมะและมังงะ